open-index/open-wikipedia-markdown huggingface dataset:
פיילזילה

**פיילזילה** (באנגלית: **FileZilla**) היא תוכנת FTP חופשית וחוצת פלטפורמות, המורכבת מפיילזילה צד לקוח ופיילזילה צד שרת. תוכנת הלקוח זמינה עבור Windows, Linux ו-macOS, ואילו תוכנת השרת זמינה עבור Windows בלבד. גם השרת וגם הלקוח תומכים ב-FTP ו-FTPS, ואילו הלקוח יכול בנוסף להתחבר לשרתי SFTP.

קוד המקור של פיילזילה מאוחסן בסורספורג' והפרויקט נבחר כפרויקט החודש בנובמבר 2003. עם זאת, הייתה ביקורת כי SourceForge מכליל תוכנות לא רלוונטיות עם היישום.

## היסטוריה
פיילזילה החלה כפרויקט בכיתת מדעי המחשב בשבוע השני של ינואר 2001 על ידי טים קוסזה ושני חברי כיתה. 

לפני שהתחילו לכתוב את הקוד הם דנו באיזה רישיון עליהם לשחרר אותו. הם החליטו להפוך את פיילזילה לפרויקט בקוד פתוח מכיוון שתוכנות לקוח רבות של FTP כבר היו זמינות, והם לא חשבו שהם ימכרו עותק בודד אם הם יהפכו את פיילזילה למסחרי.

## תכונות
תכונות מרכזיות של תוכנת פיילזילה: 
* העברת קבצים באמצעות FTP ו-FTP מוצפן כמו FTPS (שרת ולקוח) ו- SFTP (תוכנת לקוח בלבד). 
* תמיכה ב-IPv6 שהיא הגרסה האחרונה של פרוטוקול האינטרנט
* תומך בהמשכה - ניתן להשהות את תהליך העברת הקבצים ולהמשיך מאוחר יותר
* ממשק משתמש מרובה לשוניות לריבוי משימות, כדי לאפשר שימוש ביותר משרת אחד ואפילו להעביר קבצים בו זמנית בין שרתים מרובים.
* מנהל אתר - לניהול רשימות שרתים ותור העברות לסידור משימות העברת קבצים
* סימניות לגישה קלה לשימושים התכופים
* גרור ושחרר כדי להוריד ולהעלות קבצים.
* השוואת ספריות להשוואה בין קבצים מקומיים וקובצי שרת באותה תיקייה. כאשר לקובץ אין מידע זהה (שם אינו תואם, או גודל אינו תואם) יסומן הקובץ בצבע.
* מגבלות מהירות העברה הניתנות להגדרה, להגבלת המהירות בהעברת הקבצים, מה שמסייע בהפחתת שגיאות העברה
* מסנני שמות קבצים, המשתמשים יכולים לסנן רק קבצים ספציפיים שיש להם את התנאים שהם רוצים.
* אשף תצורת הרשת, עוזר בקביעת תצורה של הגדרות רשת מבלבלות בפורמט של אשף - שלב אחר שלב
* עריכת קבצים מרחוק, לעריכה מהירה של קבצים בצד השרת תוך כדי תנועה. אין צורך להוריד, לערוך במחשב ולהעלות מחדש לשרת.
* שמור בחיים, אם החיבור לא פעיל במשך זמן רב הוא ייבדק על ידי שליחת הפקודה שמור בחיים.
* תמיכה ב- HTTP / 1.1, SOCKS5 ו- FTP-Proxy
* לוגים לקובץ
* גלישה בספריות מסונכרנות
* חיפוש קבצים מרוחק לחיפוש קובץ בשרת מרחוק
* חוצה פלטפורמות. פועל ב- Windows, Linux, *BSD, Mac OS X
* תומך בהמשכה והעברת קבצים גדולים מ-4GB
* אחסון מאובטח באמצעות סיסמאות מוגן באמצעות סיסמת אב
* זמין ב -47 שפות (ערבית, ארמנית, בסקית, בולגרית, קטלאנית, סינית, קורסיקנית, קרואטית, צ'כית, דנית, הולנדית, גרמנית, יוונית, אסטונית, פינית, צרפתית, גלגנית, עברית, הונגרית, אינדונזית, איסלנדית, איטלקית, יפנית, גרוזיני, חמר, קוריאנית, כורדית, קירגיזית, ליטאית, לטבית, מקדונית, נורווגית, נפאלית, אוקסיטנית, פרסית, פולנית, פורטוגזית, רומנית, רוסית, סרבית, סלובקית, סלובנית, ספרדית, תאילנדית, טורקית, אוקראינית, וייטנאמית)

כמה מהתכונות של שרת פיילזילה: 
* FTP ו-FTPS
* תמיכה ב-IPv6
* מגבלות מהירות
* תמיכה בקבצים גדולים מ-4GB
* ניהול מרחוק
* מערכת הרשאות עם משתמשים וקבוצות
* מסנני IP

## קישורים חיצוניים

* 
* הורדת הקבצים באתר הרשמי
* שאלות נפוצות על שרת FileZilla
* FileZilla Wiki

## הערות שוליים

קטגוריה:תוכנות שהושקו ב-2001
קטגוריה:תוכנה חופשית
קטגוריה:ניהול מידע
קטגוריה:תוכנה חוצת פלטפורמות
יחסי בלארוס–יפן

ממוזער|שגרירות בלארוס בטוקיו
**יחסי בלארוס–יפן** (ביפנית: **ベラルーシと日本の関係**, בבלארוסית: **Беларуска-японскія адносіны**) הם היחסים הדיפלומטיים בין **[[בלארוס|רפובליקת בלארוס]]** לבין **[[יפן]]**. שתי המדינות כוננו יחסים דיפלוטמיים רשמיים ב-26 בינואר 1992.

## השוואה מדינית

## סחר
הייצוא מיפן לבלארוס לשנת 2011 עומד על כ-47.6 מיליון דולר. המוצרים העיקריים אשר הוצאו לבלארוס הם: מכוניות, מכונות טקסטיל וכלי מכונה.
היצוא מבלארוס ליפן לשנת 2011 עומד על כ-15.08 מיליון דולר. המוצרים העיקריים אשר הוצאו ליפן הם: מוצרים כימיים וציוד חשמלי.

## אוכלוסייה משותפת
כמות האזרחים היפניים המתגוררים בבלארוס לשנת 2012 עומד על 39 אזרחים יפניים. ביפן מתגוררים 285 אזרחים בלארוסים.

## ערים תאומות
ליפן ובלארוס יש הסכם ערים תאומות אחד:
*  עם 

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גומחה (אדריכלות)

[ממוזער|פסל מוצב בתוך גומחה בארמון [האינווליד, פריז]]
באדריכלות, **גומחה** (**נישה**, בלעז) היא חלק ממבנה או אלמנט בפני עצמו, המגדיר מרחב צר באופן ברור. בדרך כלל גומחות קטנות באופן משמעותי מהמבנה בו הן נמצאות, והן בעלות מבנה סגור של 3 קירות וגג הפתוחים לכיוון אחד, הוא חזית הגומחה. החלק המגדיר את הגומחה יכול להיות בצורה שאינה ישרה – למשל כחצי מעגל או עם מספר צלעות. גג הגומחה יכול להיות גם הוא בצורות שונות - למשל חצי כיפה או משולש. ישנן גם גומחות שאינן כוללות תקרה.

כחלק ממבנים, גומחות יכולות להיות פנימיות, כלומר פונות כלפי פנים, או חיצוניות הפונות כלפי חוץ. גומחות נבנות גם כחלק מגדרות או חומות, נחצבות בסלע, ואף עומדות בפני עצמן ללא כל קשר למבנה.

## שימושים

באדריכלות הקלאסית:
* מיקום יצירות אמנות כפסלים, ציורים, ועוד.
* יצירת תחושת עומק לחלל.
* הגדרת אזור פעילות מסוימת (למשל קפלות).
* ציון והדגשת אזור מסוים במבנה (למשל מחראב).
* מיקום ריהוט (למשל ארון קודש).
* מיקום חלון.

שימושים מודרניים:
* הצבת מכשירי חשמל קבועים הדורשים גישה מהחזית בלבד (למשל מקרר).
* מיקום של ציוד טכני (למשל ברז כיבוי אש).
* שטח אחסון בנוי.

## גלריה

Vatican 2.jpg|חייל המשמר השווייצרי ניצב מחוץ לגומחת משמר, קריית הוותיקן
סביל בפתח תקווה שהוקם בידי אברהם שפירא לזכר אימו.jpg|גומחה כחלק מסביל, פתח תקווה
FirenzeOrsanmichele10.jpg|פסל בתוך גומחה בכנסיית אורסנמיקלה, פירנצה
Guatemala - Antigua, Casa Santo Domingo - panoramio (2).jpg|מזרקה בתוך גומחה, אנטיגואה גואטמלה


## קישורים חיצוניים

* 

קטגוריה:אלמנטים אדריכליים
הליודורוס (פילוסוף, המאה ה-6)

**הליודורוס** (ביוונית: **Ἡλιόδωρος**) היה פילוסוף שחי במאה ה-6. הוא מצוטט כמחברו של חיבור שנשתמר שכותרתו "פרשנות" (מתוארך לשנת 564 לספירה), על ה"מבוא" או "עיקרים" של פאולוס אלכסנדרינוס , האסטרולוג האלכסנדרוני מהמאה ה-4.

השם "הליודורוס" מופיע רק על המאוחרת מבין שתי קבוצות של כתבי יד, ולכן יש מעט ספק לגביו. לנדרט וסטרינק (Leendert Westerink) טען כי ה"פרשנות" מורכבת מראשי פרקים של הרצאות, שככל הנראה ניתנו על ידי הפילוסוף והאסטרולוג אולימפיודורוס הצעיר, בשנת 564 לספירה.

הנוסח היווני של פרשנותו ל"אתיקה" של אריסטו, פורסם בכרך 19.2 של פרשנויות יווניות לאריסטו .

## הערות שוליים

קטגוריה:פילוסופים יוונים
קטגוריה:סופרים ביזנטים
קטגוריה:מחברים כותבי יוונית
קטגוריה:אישים שחיו במאה ה-6
מלך הפלאפל

**מלך הפלאפל** הוא משחק דפדפן ישראלי פופולרי שנוצר בשנת 2002, שבו על השחקן לנהל דוכן פלאפל.

המשחק נוצר כתרגיל מסכם במסגרת קורס "סדנת משחקי מחשב ורשת" של שלושה סטודנטים במסלול אמנות המדיה הדיגיטלית בבית הספר "חשיפה" של האוניברסיטה הפתוחה: דובי גרמייז (אחראי על התכנות), נדב גל (אנימציה) ורפי ברקוביץ' (תסריט וסאונד). המשחק נכתב בפלאש.

## משחקיות

מטרת השחקן במשחק להכין כמה שיותר מנות פלאפל בזמן נתון, לפי דרישת הלקוחות. לשחקן ארבעה מגשים בעמדה, המכילים: חומוס, כדורי פלאפל, סלט ירקות וצ'יפס. את הכנת המנה מתחיל המשתמש בהרמת פיתה מערימת הפיתות שבדוכן, ולאחר מכן עליו לקחת את הכמות המתאימה מכל רכיב - בכל זמן נתון ישנה דרישה משתנה לכמות של כל מרכיב, המצוינת בשלט ועליו מספר, לצד המרכיב הרלוונטי. שימוש ברכיבים במגש מפחית את כמותם, וניתן בכל שלב למלא את המגש המתאים בעזרת עובד המטבח הנמצא בצד השמאלי של המסך. כמו כן, על הרכיבים יכולים להופיע זבובים, אותם ניתן להעלים בשימוש בתרסיס הנמצא בצד הימני של המסך.

ככל שמתקדם המשחק, קצב בקשת המנות עולה ותור הלקוחות מתארך. ככל שלקוח ממתין, מד העצבים שלו עולה. בכל פעם שהשחקן מגיע ל-100 נקודות, הוא יכול לנגן באמצעות טייפ שיר שמרגיע את הלקוחות ומאפס את מד העצבים שלהם. ברגע שאצל אחד הלקוחות מתמלא מד העצבים, המשחק מסתיים.

## קישורים חיצוניים
* 
* מלך הפלאפל, באתר האוניברסיטה הפתוחה
* 

## הערות שוליים

קטגוריה:משחקי רשת
קטגוריה:משחקי וידאו שפותחו בישראל
קטגוריה:משחקי וידאו משנת 2002
קטגוריה:משחקי וידאו בעברית
קטגוריה:פלאפל בתרבות
קטגוריה:משחקי פלאש
U Don't Know Me

**U Don't Know Me (Like U Used To) – The Remix EP** הוא EP רמיקסים של הזמרת האמריקאית, ברנדי נורווד, אשר יצא לאור ב-5 באוקטובר 1999, על ידי חברת התקליטים אטלנטיק רקורדס, ביחד עם שיר בעל אותו השם, אשר יצא כסינגל מתוך אלבומה השני, Never Say Never.

את המיני-אלבום הפיקו מספר מפיקים ביניהם ברנדי עצמה, רודני ג'רקינס, גיא רוץ' וכולי.

## הוצאה
המיני-אלבום מכיל רמיקסים של אמנים כמו דה בראט, פאט ג'ו וביג פן. המיני-אלבום מכיל מספר רמיקסים לשירים שונים מתוך אלבומה השני שגם יצאו כסינגלים ובכך עזרו לדירוגים של אותם סינגלים במצעדים.

כמו כן, המיני-אלבום לא זכה להצלחה גדולה כאשר הגיע למקום ה-79 בלבד בארצות הברית ולמקום ה-50 בקנדה. מתוך המיני-אלבום יצא סינגל אחד שהוא הרמיקס לשיר הנושא של האלבום.

## הערות שוליים

קטגוריה:מיני-אלבומי בכורה מ-1999
קטגוריה:אלבומי ברנדי נורווד
קטגוריה:מיני-אלבומים באנגלית
קטגוריה:אלבומים שהופקו על ידי רודני ג'רקינס
קטגוריה:מיני-אלבומי חברת אטלנטיק רקורדס
קיילב מקלאפלין

**קיילב רג'ינלד מקלאפלין** (באנגלית: **Caleb Reginald McLaughlin**; נולד ב-13 באוקטובר 2001) הוא שחקן אמריקאי, אשר ידוע בשל גילום דמותו של לוקאס סינקלייר בסדרה "דברים מוזרים" בנטפליקס.

## ביוגרפיה
מקלאפלין גדל בקארמל בניו יורק, שבארצות הברית.

בשנת 2012 הוא החל את הקריירה שלו כאשר החל לשחק במחזה/אופרה ""אבוד בכוכבים". בהמשך אותה השנה השתתף במחזה "מלך האריות" בברודוויי, בתור סימבה הצעיר. שיחק גם בסרט הקצר "Noah Dreams of Origami Fortunes" בתפקיד הראשי של נואה. השתתף גם בווידאו קליפ לשיר "Still Standing" של הראפר האמריקאי פרעה מונץ'.

את ההופעה הראשונה שלו בטלוויזיה ערך ב-2013, בסדרות "חוק וסדר: מדור מיוחד" ו"בלתי נשכח" , אך בשתי התוכניות הופיע בפרק בודד.

מקלאפלין המשיך להשתתף בתוכניות ובמקומות שונים בהמשך השנים, אך את הפריצה שלו עשה בשנת 2016, כשהופיע בסדרת המקור של נטפליקס, "דברים מוזרים", בתור לוקאס סינקלייר.

בדצמבר 2020, מקלאפלין נכלל ברשימת פורבס 30 מתחת לגיל 30 של 2021 בתחום הבידור.

בשנת 2021 כיכב, לצד אידריס אלבה וג'ארל ג'רום, בסרט הדרמה והמערבון "קאובוי של אספלט" (נטפליקס).

## פילמוגרפיה
### קולנוע

### טלוויזיה

## קישורים חיצוניים

קטגוריה:אמריקאים ילידי מדינת ניו יורק
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:שחקני תיאטרון אמריקאים
קטגוריה:מדבבים אמריקאים
קטגוריה:פורבס 30Under30
קטגוריה:אמריקאים שנולדו ב-2001
עזובה בת שלחי

**עֲזוּבָה בַּת-שִׁלְחִי** היא דמות מקראית. אשת אסא מלך יהודה ואם יהושפט מלך יהודה. שמה מופיע פעמיים במקרא.

יש הסוברים כי מוצא אביה מהעיר שילחים הנזכרת בספר יהושע כאחת מערי הנגב בנחלת שבט יהודה. ייתכן כי בנישואיו, אסא ביקש ליצור קשרים עם משפחות מאזור הנגב.

## מקור שמה
יש המפרשים את שמה כפירוש הפסוק "עָזֹב תַּעֲזֹב, עִמּוֹ" שמשמעותו עזרה. אחרים טוענים כי השם עזובה בלשון הערבית הוא מתוקה או נעימה. לדעת נחום אברהם השם עזובה שניתן לשתי נשים בתנ"ך מרמז על תופעה של נטישת תינוקות ואימוצם על ידי אחרים במקרא. השורש ע-ז-ב המקביל לשורש ש-ל-כ מרמזים על תופעה זו של נטישה ואילו השורש א-ס-פ המנוגד להם מרמז על אימוץ ככתוב בתהילים כ"ז :כִּי-אָבִי וְאִמִּי עֲזָבוּנִי: וַה' יַאַסְפֵנִי. ייתכן אם כן כי עזובה ננטשה בלידתה על ידי אמה ושלחי הוא זה שאספה ואימצה.

יש שסברו כי הנביא ישעיהו רמז לשמה בנבואת הגאולה, שתבוא לשתיים מאמהות מלכי יהודה עזובה וחפצי-בה: לֹא-יֵאָמֵר לָךְ עוֹד עֲזוּבָה, וּלְאַרְצֵךְ לֹא-יֵאָמֵר עוֹד שְׁמָמָה--כִּי לָךְ יִקָּרֵא חֶפְצִי-בָהּ, וּלְאַרְצֵךְ בְּעוּלָה. אחרים טוענים כי השם המופיע בפסוק ניתן לעיר ירושלים על ידי ישעיהו בתגובה לייאוש אשר אחז בעם לאחר החורבן והתחושה שה' אינו רוצה בעירו ירושלים עוד. בתגובה עונה הנביא כי שמה החדש של ירושלים הוא חפצי-בה כלומר ה' חפץ בעירו.

## הערות שוליים

קטגוריה:נשים בספרי הכתובים
קטגוריה:אישים בספר דברי הימים
קטגוריה:נשות מלכי יהודה
לאריסה וילסון

**לאריסה הופ וילסון** (באנגלית: **Larissa Hope Wilson**; נולדה ב-5 במאי 1989) היא שחקנית אנגלייה, הידועה בעיקר מהופעתה בתפקיד ג'אל פייזר בסדרת הטלוויזיה הבריטית "סקינס".

## ביוגרפיה
בפברואר 2008 הגישה וילסון יחד עם ניקולס הולט, חבר לצוות שחקני הסדרה "סקינס", פרס Shockwaves NME Awards לזמרת קייט נאש בקטגוריית הסולנית הטובה ביותר.

ביולי 2008 הופיעה וילסון בפרק בסדרה "הולבי סיטי" בתפקיד רבקה ובסטר.
ב-2009 שיחקה לצדה של אפריל פירסון, אף היא כוכבת "סקינס", בסרט הבריטי "Tormented".

ב-2011 גילמה וילסון את אחותה של שירלי באסי, אייריס באסי, בסרט הטלוויזיה של ה-BBC "שירלי".
עוד ב-2011 שיחקה בתפקיד אניטה בסדרת הטלוויזיה "תעלומת ספרטיקל", בה השתתפה בעונה הראשונה.
ב-2012 כיכבה בתפקיד אורח בפרק הראשון של המיני-סדרה "The Town" של רשת ITV.

ב-2020 כיכבה וילסון בפודקאסט של BBC Sounds בשם "Murmurs".

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:אנגליות שנולדו ב-1989
קטגוריה:אנגלים שנולדו ב-1989
Meaning of Life

***Meaning of Life*** (בעברית: **משמעות החיים**) הוא אלבומה השמיני של הזמרת קלי קלרקסון, אשר יצא ב-27 באוקטובר 2017 על ידי אטלנטיק רקורדס. האלבום הופק על ידי מפיקים שונים, ביניהם קלרקסון עצמה וקרייג קולמן אשר שימשו כמפיקים בפועל, גרג קוסטין שהיה ממפיקי אלבומיה הקודמים, ג'ייסון הבלרט, ג'וסיפר ועוד.

אלבום זה היה גם אלבומה הראשון עם חברת אטלנטיק רקורדס לאחר שהחוזה שלה עם תקליטי RCA הסתיים.

## רקע
בעוד בחברת התקליטים הקודמת שלה נאלצה קלרקסון ליצור מוזיקת פופ, הפעם קיבלה חופש אמנותי להתנסות גם בז'אנרים נוספים, כמו R&B ומוזיקת נשמה. אלבום זה גם מתרחק ממוזיקת הפופ-רוק אשר אפיינה אותה במהלך הקריירה שלה.

על האלבום השפיעו מספר אמנים המזוהים עם ז'אנר ה-R&B והנשמה, כמו מריה קארי, ויטני יוסטון, ארית'ה פרנקלין, אן ווג ובוני רייט. קלרקסון רצתה שהאלבום יזכיר את המוזיקה אשר הוציאו אותם אמנים בתחילת הקריירה שלהם ושירגישו את אותם אמנים ברוח האלבום. מבחינה לירית האלבום עוסק בקשרים אישיים בין אנשים, באהבה וב"לחיות את הרגע".

## ביקורות וקידום
האלבום קיבל ביקורות חיוביות מהמבקרים, אשר שיבחו את הסגנון החדש של קלרקסון ואת אחידות האלבום. האלבום הגיע למקום השני בארצות הברית ובכך נהיה לאלבום השמיני שלה שמגיע לשלושת המקומות הראשונים במצעד הבילבורד 200.

מתוך האלבום יצאו שלושה סינגלים: "Love So Soft", "I Don't Think About You", ו-"Heat" כאשר "Love So Soft" ו-"Heat" הגיעו למקום הראשון במצעד שירי הדאנס של ארצות הברית. האלבום קיבל שתי מועמדויות לפרס גראמי בקטגוריות "היכולות הווקאליות הטובות ביותר באלבום פופ" ו"ביצוע הסולו הטוב ביותר בשיר פופ" על "Love So Soft".

בינואר 2019 יצאה קלרקסון לסיבוב הופעות לקידום האלבום, "Meaning of Life Tour".

## רשימת השמעה

## קישורים חיצוניים
* 

## הערות שוליים

קטגוריה:אלבומי קלי קלרקסון
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומי חברת אטלנטיק רקורדס
Reflection (אלבום)

**Reflection** הוא אלבום הבכורה של להקת הפופ הבריטית פיפת' הרמוני. האלבום יצא לאור ב-30 בינואר 2015 על ידי חברות התקליטים אפיק רקורדס וסייקו מיוזיק. מתוך האלבום יצאו שלושה סינגלים.

האלבום הגיע למקום השלישי במצעד הבילבורד 200.

## רקע והפקה
אחד ממפיקיו הבולטים ביותר של האלבום היה דוקטור לוק. כמו כן, העניק איגוד תעשיית ההקלטות האמריקאי את תואר הפלטינה לאלבום על מכירות של למעלה ממיליון עותקים במדינה, מה שהופך אותו לאחד מאלבומיה הנמכרים ביותר של הלהקה.

איגוד תעשיית ההקלטות המקסיקני העניק לאלבום את תואר הפלטינה על מכירות של למעלה מ-60,000 עותקים במדינה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2015
קטגוריה:אלבומי פיפת' הרמוני
קטגוריה:אלבומים באנגלית
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי סירקט
קטגוריה:אלבומי חברת אפיק רקורדס
7/27

**7/27** הוא אלבום האולפן השני של להקת הפופ הבריטית פיפת' הרמוני. האלבום יצא לאור ב-27 במאי 2016 על ידי חברות התקליטים אפיק רקורדס וסייקו מיוזיק. מתוך האלבום יצאו שלושה סינגלים, ביניהם הלהיט "Work from Home".

האלבום הגיע למקום הרביעי במצעד הבילבורד 200.

## רקע והפקה
בין מפיקי האלבום ניתן למנות את סטאר-גייט, סר נולן, קייגו, ג'ק אנטונוף ורויאל זי. כמו כן איגוד תעשיית ההקלטות האמריקאי העניק לאלבום את תואר הפלטינה על מכירות של למעלה ממיליון עותקים במדינה, בדומה לאלבום הבכורה של הלהקה, Reflection.

בנוסף לכך, נכלל האלבום ברשימת 200 אלבומי השנה של בילבורד לשנת 2016.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי פיפת' הרמוני
קטגוריה:אלבומים באנגלית
קטגוריה:אלבומי חברת אפיק רקורדס
קטגוריה:אלבומי פלטינה משולשת בברזיל
פיירוז אל-חלבייה (רחל סמוחה)

**פיירוז אל-חלבייה** (בערבית: **فيروز الحلبية**, משמעות הכינוי: "פיירוז החלבית") או **פיירוז מאמיש** בערבית: ** فيروز ماميش**, שמה האמיתי: **רחל סמוחה**; 1895–1955) הייתה זמרת יהודייה ממוצא סורי, שהייתה פעילה בעיקר בדמשק, ביירות וקהיר, והייתה למפורסמת מבין הזמרים היהודים בעולם הערבי שפעלו בשלושת העשורים הראשונים של המאה ה-20 עם הופעת תעשיית התקליטים. הזמרת הלבנונית נוהאד חדאד (نهـاد رزق وديع حداد) אימצה את שם הבמה פיירוז כאות הערצה אליה.

## קורות חיים
רחל סמוחה נולדה בחלב והתגוררה בשכונת אל-ג'מיליה. פעלה בעיקר בדמשק, בביירות ובקהיר. היא הייתה נגנית עוד מוכשרת ובעלת קול ערב והקליטה שירים רבים בליווי הכנר המפורסם סאמי אל-שווא  ונגן העוד היהודי שחאדה סעדה. הייתה גם מורתו של צאליח אל-מוחביק, הזמר שייצג את סוריה בקונגרס הבין-לאומי למוזיקה ערבית שנערך בקהיר בשנת 1932 והופיע איתה בעיראק.

זכורה גם בשל אירוע מינואר 1920 בו התפרסם שיר שלה, "יא מליכן עז נסרן" ("הוי מלך אדיר ומנצח", שהולחן על ידי המוזיקאי החלבי אחמד אל-אוברי), אחרי ששרה אותו לכבוד המלך פייסל, כאשר ביקר בחלב. שיר שזכה למעמד לאומי לאחר הופעתה. כמו כן שרה לפניו המנון לאומידרושה הבהרה: של איזה מדינה...? רגשני המתאר את אהבתה לארץ מול ירח מלא.

## חיים אישיים
לפי הגרסה המקובלת ונפוצה במספר מקורות, פיירוז אל-חלבייה נישאה לקצין טורקי בשם חוסיין עווני פשה, עברה עמו לאיסטנבול בשנות ה-40 של המאה העשרים ונפטרה שם בשנת 1955.

עם זאת, אתר הארכיון ההיסטורי הדיגיטלי (Dar al-Watha’iq al-Raqmiya al-Tarikhiyya) מציג גרסה שונה: לפי תיעוד זה, נישאה למר מויז (משה) מנשי, ילדה בן בשם אדוארד, ובעלה ובנה נסעו לארץ ישראל, והיא נשארה בחלב זמן רב. לפי אותו מקור, רק בשנת 1982 הגיעה לישראל (ייתכן דרך איסטנבול), פגשה את בנה ונפטרה בישראל.

## קישורים חיצוניים

فيروز الحلبية,  הקלטות נדירות של פיירוז אל חלבייה, באתר on dig-doc.org

## הערות שוליים

קטגוריה:זמרים יהודים סורים
קטגוריה:אומנים יהודים שפעלו בארצות ערב
קטגוריה:זמרות סוריות
קטגוריה:אמנים יהודים הידועים בשם במה
קטגוריה:זמרים השרים בערבית
קטגוריה:נגני עוד
קטגוריה:ילידות 1895
קטגוריה:סוריות שנפטרו ב-1955
רוזה גרנה קליאס

**רוזה גרנה קליאס** (בפורטוגזית: **Rosa Grena Kliass**; 15 באוקטובר 1932) היא אדריכלית נוף יהודיה-ברזילאית, הנחשבת לאחת החשובות בתולדות תכנון הנוף הברזילאי המודרני והעכשווי.

## קורות חיים
קליאס היא בת להורים יהודים. אביה, ז'וזה אלמביק, יליד שצ'רצוב, פולין, היגר לברזיל בשנת 1930 ואמה, סוניה אלמביק לבית גרויסמן, ילידת בלץ, בסרביה, היגרה לברזיל בשנת 1931. הזוג נישא בשנת 1932 והתגורר בסאו רוקה, במדינת סאו פאולו.

בין העבודות המשמעותיות ביותר שלה ניתן למצוא את פיתוחו מחדש של עמק אנאנגאבאו ועיצוב הנוף של פארק דה ג'ובנטוד, שניהם בעיר סאו פאולו.

נולדה בסאו רוקה  בלב מדינת סאו פאולו, בשנת 1932. היא סיימה את לימודיה בפקולטה לארכיטקטורה ואורבניזם באוניברסיטת סאו פאולו (FAUUSP) בשנת 1955, ואת לימודיה לתואר מאסטר באותה פקולטה (FAU), בשנת 1989.

היא הושפעה מאוד מהפרופסור שלה רוברטו קואליו קרדוסו בבחירתה בתכנון נוף כתחום התמחות, וזכתה במספר פרסים בתחום זה. היא גם שמשה כיועצת למספר רשויות מדינה וחיברה מספר כתבים מקצועיים, שפורסמו ברחבי העולם.

גם לפעילותה התאורטית יש חשיבות, בהיותה מחברת הספר "הפארקים והגנים של סאו פאולו" שהתפתח מתוך נושא עבודת המחקר שעשתה במסגרת לימודיה לתואר מאסטר, עליו הגנה בשנת 1989 באוניברסיטה של סאו פאולו (FAUUSP). היא המייסדת והנשיאה לשעבר של האיגוד הברזילאי לאדריכלי נוף (ABAP) שנוסד בשנת 1975.

עבור רוזה גילוי ייעודה כאדריכלית נוף, היה תוצאה של מפגש של הרגע האחרון ואהבה ממבט ראשון.

ב־13 בספטמבר 2019 הייתה רוזה לאישה הראשונה שזכתה בעדי הזהב ממכון האדריכלים של ברזיל.

## עבודות עיקריות
* תכנון נוף ראשוני של העיר קוריטיבה, פרנה (1965)
* שטחי נופש ירוקים עבור עיריית סאו פאולו (1968)
* סקר שטחים ירוקים ושטחים פתוחים בעיר סלבדור, באהיה (1976)
* תכנון נוף של עיריית סאו לואיס, מארניאו (2003)
* עיצוב נוף של שדרות פאוליסטה, סאו פאולו (1973)
* פיתוח מחדש של עמק אנאנגאבה ", סאו פאולו (1981)
* פארק הלפלד, ג'ואיז דה פורה, מינאס ז'ראיס - (1979)
* פארק מריאנו פרוקופיו, Parque Mariano Procópio מינאס ז'ראיס (1979)
* פארק דו אבאטה Parque do Abaeté - סלבדור, באהיה (1992)
* פארק הפסלים - סלבדור, באהיה (1996)
* פארק מגורים - בלם, פארה (1998)
* תחנת דוקאס - בלם, פארה (1998)
* פליז לוסיטניה, פורטה דו קסטלו, בלם, פארה (1998)
* חצרות המוזיאון לאמנות קדושה - בלם, פארה (1998)
* פארק הנוער - סאו פאולו - (2003)

## קישורים חיצוניים

## הערות שוליים

קטגוריה:אדריכלי נוף יהודים
קטגוריה:אדריכלים יהודים ברזילאים
קטגוריה:אדריכליות יהודיות
קטגוריה:אמנים יהודים ברזילאים
קטגוריה:ברזילאיות שנולדו ב-1932
קטגוריה:ברזילאים שנולדו ב-1932
Souled Out (1999)

**(1999) Souled Out** היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW). האירוע נערך ב-17 בינואר 1999, בצ'ארלסטון סיוויק סנטר שבצ'ארלסטון, וירג'יניה המערבית. האירוע היה האירוע השלישי בסדרת אירועי Souled Out.

תשעה קרבות התנהלו באירוע. בקרב המרכזי, גולדברג ניצח את סקוט הול בקרב סולם שוקר חשמלי, גולדברג ניצח בקרב זה לאחר שביצע על הול את מהלכי הספיר והג'קהאמר ואז השתמש בשוקר.

## עלילות

האירוע כלל קרבות שנבעו מעלילות מתוסרטות מהתוכנית השבועית Monday Nitro.

הפיוד המרכזי של האירוע היה בין גולדברג לסקוט הול והוא נבע בעיקר בשל ההתרחשויות חודש קודם לכן באירוע סטארקייד, כשהול עזר לחברו, קווין נאש, לנצח את גולדברג כדי לזכות באליפות העולם במשקל כבד WCW ובנוסף לשים קץ לרצף הניצחונות של גולדברג. כתוצאה ממעשה זה נקבע קרב סולם שוקר חשמלי בין גולדברג להול באירוע Souled Out. המטרה בקרב זה היה לטפס על סולם כדי להשיג את ההחזקה בשוקר שהיה תלוי מעל הזירה ולהשתמש בו על היריב כדי לנצח בקרב.

## תוצאות

## קישורים חיצוניים

## הערות שוליים

קטגוריה:מופעי ה-WCW
קטגוריה:1999 בספורט
קטגוריה:1999 בארצות הברית
נאו סול

**נאו סול** או **סול מתקדם** (באנגלית: **Neo soul**) הוא סגנון מוזיקלי שהתפתח בשנות ה-80 וה-90 של המאה ה-20 בארצות הברית ובריטניה ומשלב אלמנטים של רית'ם אנד בלוז עכשווי ומוזיקת נשמה.

הנאו סול זכה להצלחה במיינסטרים במהלך שנות התשעים, יחד עם פריצות דרך מסחריות של אמנים שונים, ביניהם דיאנג'לו, אריקה באדו, לורן היל ומקסוול. מאז הפופולריות הראשונית שלו והשפעתו על צליל הרית'ם אנד בלוז העכשווי, הנאו סול הורחב וגוון מוזיקלית באמצעות יצירותיהם של אמנים אמריקאים ובינלאומיים כאחד. הנוכחות המיינסטרימית שלה פותחה במהלך העשור הראשון של המאה ה-21, אם כי אמנים חדשים יותר הופיעו באמצעים עצמאיים יותר לשיווק המוזיקה שלהם.

## הערות שוליים

קטגוריה:מוזיקה שחורה
קטגוריה:הקהילה האפרו-אמריקאית
Better Together (אלבום)

**Better Together** הוא המיני-אלבום הראשון של להקת הפופ האמריקאית פיפת' הרמוני. המיני-אלבום יצא לאור ב-18 באוקטובר 2013 על ידי חברות התקליטים אפיק רקורדס וסייקו מיוזיק. מתוך המיני-אלבום יצא הסינגל היחיד "Miss Movin' On".

המיני-אלבום הגיע למקום השני במצעד האלבומים הלטיניים.

## רקע והפקה
אלבום הרמיקס Better Together: The Remixes הגיע למקום השני במצעד אלבומי הדאנס/אלקטרוני של בילבורד. כמו כן, המהדורה הלטינית של המיני-אלבום אשר נקראה Juntos, הצליחה להיכנס אל המקום השני במצעד אלבומי הפופ הלטיניים של בילבורד.

מתוך האלבום יצא הסינגל השיווקי "Me & My Girls", שזכה להצלחה נאה בארצות הברית.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומי בכורה מ-2013
קטגוריה:אלבומי פיפת' הרמוני
קטגוריה:מיני-אלבומים באנגלית
קטגוריה:אלבומים שהופקו על ידי ג'ייסון אביגן
קטגוריה:אלבומים שהופקו על ידי הרמוני סמואלס
קטגוריה:מיני-אלבומי חברת אפיק רקורדס
Fifth Harmony (אלבום)

**Fifth Harmony** (בעברית: **פיפת' הרמוני**) הוא אלבום האולפן השלישי של להקת הפופ הבריטית פיפת' הרמוני. האלבום יצא לאור ב-25 באוגוסט 2017 על ידי חברות התקליטים אפיק רקורדס וסייקו מיוזיק. מתוך האלבום יצאו שלושה סינגלים.

האלבום הגיע למקום הרביעי במצעד הבילבורד 200.

## רקע והפקה
לאחר עזיבתה של קמילה קביו, הוחלט כי הלהקה תוציא אלבום אולפן שלישי בלעדיה, אשר שמו יהיה Fifth Harmony, בדומה לשמה המקורי של הלהקה. בהמשך, הוחלט להוציא את השיר "Down", כסינגל הראשון והפותח מתוכו על מנת לעזור בקידום של האלבום.

לבסוף, יצא השיר "Por Favor", כסינגל השלישי והאחרון מתוך האלבום וכסינגל האחרון של הלהקה.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי פיפת' הרמוני
קטגוריה:אלבומים באנגלית
קטגוריה:אלבומים שהופקו על ידי ג'ייסון אביגן
קטגוריה:אלבומים שהופקו על ידי דרימלאב
קטגוריה:אלבומי חברת אפיק רקורדס
הליודורוס מאלכסנדריה

**הליודורוס מ[[אלכסנדריה]]** (ביוונית: **Ἡλιόδωρος**) היה פילוסוף נאופלטוניסטי שחי במאה ה-5 לספירה.

הוא היה בנם של הרמיאס ואיידסיה, ואחיו הצעיר של אמוניוס. אביו נפטר כשהיה צעיר, ואמו גידלה אותו ואת אחיו בעיר הולדתם, אלכסנדריה, עד שהיו מבוגרים מספיק כדי ללמוד בבית ספר לפילוסופיה. איידסיה לקחה אותם לאתונה, שם למדו תחת פרוקלוס. בסופו של דבר הם חזרו לאלכסנדריה, שם שניהם לימדו פילוסופיה.
דמאסקיוס, שהליודורוס היה מורו, מתאר אותו כפחות מחונן מאשר אחיו הבכור, ושטחי יותר באופיו ובלימודיו.

הוא לא יכול להיות מחבר הפרשנות ל"אסטרולוגיה" של פאולוס אלכסנדרינוס , שנכתבה לאחר 564 ומיוחסת לפילוסוף הליודורוס מהמאה ה-6.

## הערות שוליים

קטגוריה:בוגרי אתונה בעידן הרומאי
קטגוריה:פילוסופים רומאים
קטגוריה:סופרים ביזנטים
קטגוריה:אלכסנדריה: אישים
קטגוריה:אישים שחיו במאה ה-5
Chapter One

***Chapter One*** (בעברית: **פרק אחד**) הוא אלבום הבכורה של הזמרת-יוצרת האנגלייה אלה הנדרסון. האלבום יצא לאור ב-10 באוקטובר 2014 על ידי חברות התקליטים סוני מיוזיק אנטרטיינמנט וסייקו מיוזיק. מתוך האלבום יצאו ארבעה סינגלים.

האלבום הגיע למקום הראשון במצעד האלבומים הבריטי.

## רקע והפקה
אחד המפיקים המוזיקליים הראשיים של האלבום היה ראיין טדר. כמו כן, העניק איגוד תעשיית ההקלטות הבריטי את תואר הפלטינה לאלבום על מכירות של למעלה מ-450,000 עותקים במדינה, מה שהופך אותו לאחד האלבומים הנמכרים ביותר בבריטניה בשנת 2014.

בסמוך לצאתו, עלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2014
קטגוריה:אלבומי אלה הנדרסון
קטגוריה:אלבומים באנגלית
קטגוריה:אלבומים שהופקו על ידי סטיב מק
קטגוריה:אלבומים שהופקו על ידי ראיין טדר
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת סייקו מיוזיק
אלה הנדרסון

**גבריאלה מישל הנדרסון** (באנגלית: **Gabriella Michelle "Ella" Henderson**; נולדה ב-12 בינואר 1996) היא זמרת ופזמונאית אנגלייה. בשנת 2012 התמודדה בעונה התשיעית של תוכנית המציאות הבריטית X Factor, והגיעה למקום השישי.

אלבום הבכורה של הנדרסון, "Chapter One", יצא בשנת 2014 והגיע למקום הראשון במצעד האלבומים הבריטי. מתוך האלבום יצאו הסינגלים "Ghost", "Glow", "Yours" ו-"Mirror Man". בשנת 2015 הוציאה את הסינגל "Glitterball" בשיתוף סיגמא ואת הסינגל "Here for You" עם קייגו, שניהם זכו להצלחה במצעדים. לאחר הפסקה של ארבע שנים הוציאה את המיני-אלבום "Glorious" ושיתפה פעולה עם ג'קס ג'ונס בסינגל "This Is Real". כמו כן, שיתפה פעולה עם סיגלה בסינגל "We Got Love", אשר הפך לשירה הרביעי להיכנס לעשירייה הראשונה במצעד הפזמונים הבריטי.

ב-17 בספטמבר 2021, היא הוציאה, בשיתוף פעולה עם אופנבך, את הסינגל "Hurricane". בשנת 2023 הוציאה את "" ביחד עם נייתן דאו וג'ואל קורי.

## דיסקוגרפיה
### אלבומי אולפן
* 2014: *[[Chapter One]]*
* 2022: *[[Everything I Didn't Say]]*

### מיני-אלבומים
* 2019: *[[Glorious]]*
* 2022: *[[Ugly (acoustic)]]*

## הופעות
### סיבובי הופעות
* 2015: *Chapter One Tour*

## פרסים ומועמדויות

## קישורים חיצוניים

* 

## הערות שוליים

קטגוריה:זמרות בריטיות
קטגוריה:זמרים בריטים
קטגוריה:פזמונאיות בריטיות
קטגוריה:אמניות סייקו מיוזיק
קטגוריה:אנגליות שנולדו ב-1996
קטגוריה:אנגלים שנולדו ב-1996
רותי אלאל

**רותי אלאל** (נולדה ב-22 בינואר 1966) היא זמרת-יוצרת, סופרת, מאיירת ואנימטורית ישראלית. היא שימשה המנהלת האישית של אלונה דניאל ושל בת זוגה, קורין אלאל.

## ביוגרפיה

אלאל הנחתה פינה בתוכנית הטלוויזיה זומביט, בטלוויזיה חינוכית, ועבדה בערוץ 2.

בשנת 2010 הוציאה ספר פרוזה בשם "חוף מבטחים", בעריכת אמנון ז'קונט, ובהוצאת אופיר ביכורים.

עסקה בעבר באנימציה ובאיור.

ניהלה במשך שלוש שנים את מחלקת ההפקה בהוצאת אופיר ביכורים. כיום עוסקת בעריכת ספרים (עריכה לשונית ועריכת תוכן) סופרת צללים ומלוות-כתיבה.

בין הספרים שערכה: "דלינדה", מאת דלינדה בכור חדד.

### קריירה בתחום המוזיקה
כתבה את השיר "אמסטרדם", שנכלל באופרת הרוק "צבעוני שחור" ובאלבום "צבעוני שחור - הזיית רוק מאת רון סלונים ואיל פארן", שהוציאה להקת "צבעוני שחור" ב-1995.

לאחר שנתיים התפרסמה כזמרת בשם הבמה "פארן" (שהיה שם משפחתה כשהייתה נשואה לאיל פארן), וב-1997 הוציאה את אלבומה היחיד "היערות המתוקים" (בהוצאת הד ארצי ובהפקת שלומי ברכה), שבו נכלל השיר "אמסטרדם" בלחן שונה ומילים חדשות (יחד עם אלונה דניאל).

בשנת 1998 כתבה את המילים לשיר הנושא של התוכנית "סוד התפוח" ששודרה בערוץ הילדים. השיר הולחן על ידי צוף פילוסוף ובוצע על ידי מנחת התוכנית, אפרת רייטן. לאלבומה של קורין אלאל "פשוט כל כך" שראה אור בשנת 2008 כתבה את השיר "תודה", שהולחן על ידי קורין.

### חיים אישיים
בעבר הייתה נשואה ליוצר ולגיטריסט, איל פארן.

ב-1999 החלה להיות בזוגיות עם הזמרת קורין אלאל. ב-2014 השתיים נישאו ביולי 2017 נפרדו השתיים אחרי שמונה עשרה שנות זוגיות. לאחר שנתיים שבו השתיים לחיי זוגיות.

ב-12 בדצמבר 2024 התאלמנה מקורין, שנפטרה לאחר מאבק בסרטן הלבלב. השתיים התגוררו במושב גנות ולהן שני בנים.

## קישורים חיצוניים

* 
* רותי אלאל, הרגע בו חוויתי התקף לב ולא שמתי לב, באתר סלונה, 29 באפריל 2018
* רותי אלאל שרה את "עוצמת עיניים" מתוך אלבומה "היערות המתוקים", באתר יוטיוב
* 

## הערות שוליים

קטגוריה:מאיירות ישראליות
קטגוריה:מאיירים ישראלים
קטגוריה:אנימטוריות ישראליות
קטגוריה:אנימטורים ישראלים
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:סופרים ישראלים
קטגוריה:סופרות ישראליות
קטגוריה:אמרגניות ישראליות
קטגוריה:זמרים להט"בים ישראלים
קטגוריה:נשות המושב
קטגוריה:גנות: אישים
קטגוריה:ביסקסואליות ישראליות
קטגוריה:ביסקסואלים ישראלים
קטגוריה:נשות טלוויזיה ישראליות
קטגוריה:זמרות להט"ביות ישראליות
קטגוריה:ישראליות שנולדו ב-1966
קטגוריה:ישראלים שנולדו ב-1966
ג'סי רייז

**ג'סי רייז** (באנגלית: **Jessie Reyez**; נולדה ב-12 ביוני 1991) היא זמרת-יוצרת ופזמונאית קנדית.

## ביוגרפיה
ג'סי רייז נולדה בטורונטו להורים קולומביאנים. בהמשך, עברה משפחתה לברמפטון. אביה של רייז לימד אותה לנגן בגיטרה, מה שהוביל לקריירה שלה בתחום האמנות והמוזיקה. היא ניגנה בגיטרה בילדותה והחלה לכתוב מוזיקה משלה בתיכון. במהלך שנת הלימודים השנייה שלה, חזרה להתגורר בטורונטו. ב-2012 עברו רייז ומשפחתה לפלורידה, אך חזרו לטורונטו ב-2014 לאחר שהתקבלה רייז לאקדמיה לאמנויות הקלטה.

## קריירה
ב-2017 הוציאה רייז את מיני-אלבום הבכורה שלה, *[[Kiddo]]*. האלבום הגיע למקום ה-83 במצעד האלבומים הקנדי של בילבורד.

באפריל 2018 לקחה חלק בכתיבתו של הלהיט "One Kiss" של קלווין האריס ודואה ליפה אשר נכנס למקום הראשון במצעד השבועי של מדיה פורסט, ובמצעדים אחרים ברחבי העולם.

באוגוסט 2018, השתתפה באלבומו העשירי של הראפר אמינם, Kamikaze, בשירים "Nice Guy" ו-"Good Guy".

באוקטובר 2018 הוציאה את המיני-אלבום השני שלה, *[[Being Human in Public]]*. האלבום זכה לתשבחות רבות. ב-2019, זכתה להשתתף בתוכנית "אפל מיוזיק: הבא".

ב-2020 הוציאה את אלבום הבכורה שלה, *[[Before Love Came to Kill Us]]*.

ב-18 באוגוסט 2023 הוציאה את הסינגל "JEANS" עם מיגל.

## דיסקוגרפיה
### אלבומי אולפן
* 2020: *[[Before Love Came to Kill Us]]*

### מיני-אלבומים
* 2017: *[[Kiddo]]*
* 2018: *[[Being Human in Public]]*

## פרסים ומועמדויות

## שירים שכתבה

## קישורים חיצוניים

* 

## הערות שוליים

קטגוריה:זמרות-יוצרות קנדיות
קטגוריה:פזמונאיות קנדיות
קטגוריה:זוכי פרס ג'ונו
קטגוריה:אמני איילנד רקורדס
קטגוריה:קנדים ממוצא קולומביאני
קטגוריה:קנדיות שנולדו ב-1991
קטגוריה:קנדים שנולדו ב-1991
Greatest Hits – Chapter One

***Greatest Hits – Chapter One*** (מעוצב כ-***Greatest Hits • Chapter One***; בעברית: **אוסף הלהיטים - פרק אחד**) הוא אלבום אוסף להיטים של הזמרת קלי קלרקסון אשר הופץ ב-16 בנובמבר 2012 על ידי תקליטי RCA.

אלבום האוסף מכיל בתוכו אוסף של להיטים בכל מיני שנים במהלך הקריירה של קלרקסון. בנוסף, הוא גם מכיל שלושה שירים חדשים: "Catch My Breath" ,"Don't Rush" ,"People Like Us" אשר גם שימשו כסינגלים מתוכו והופצו במטרה לקדם אותו.

## הצלחה מסחרית
האלבום הגיע למקום ה-11 בארצות הברית ומכר 75 אלף עותקים בשבוע הראשון ליציאתו. נכון לספטמבר 2017 האלבום מכר 728 אלף עותקים במדינה. בבריטניה האלבום הגיע למקום ה-18 ומכר 300 אלף עותקים במדינה מה שזיכה אותו למעמד פלטינה. גם באוסטרליה האלבום היה זכאי למעמד פלטינה על מכירות של 70 אלף עותקים הגיע למקום ה-20 במדינה.

## רשימת השמעה

## קישורים חיצוניים

## הערות שוליים

קטגוריה:אלבומי קלי קלרקסון
קטגוריה:אלבומי אוסף וידאו קליפים
קטגוריה:אלבומי אוסף באנגלית
קטגוריה:אלבומים שהופקו על ידי ג'ון שנקס
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי דן האף
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי ראיין טדר
קטגוריה:אלבומי חברת RCA רקורדס
EmEditor

**EmEditor** הוא עורך טקסט קנייני עבור Microsoft Windows. הוא פותח על ידי יוטאקה אמורה מאמוראסופט. הוא כולל תמיכה מלאה ב-Unicode, הדגשת תחביר, חיפוש והחלפה עם ביטויים רגולריים, עריכת בחירה אנכית, עריכה של קבצים גדולים (עד 248 GB או 2.1 מיליארד שורות), וניתן להרחבה באמצעות תוספים ותסריטים. התוכנה כוללת תקופת ניסיון בחינם ולאחר מכן היא משתנמכת לגרסה החינמית, שעדיין יכולה להתמודד עם קובצי ענק וביטויים רגולריים, אך אינה מכילה את כל הפונקציות.

## מאפיינים
### תמיכה ביוניקוד
EmEditor תומך ביוניקוד ומספק כלים לעבודה עם קידודי תווים שונים. תכונות אלה כוללות זיהוי קידוד אוטומטי, תמיכה בסימני סדר בתים, טעינה מחדש של קבצים עם קידוד שונה וגילוי שגיאות קידוד. EmEditor יכול להשתמש בכל קידוד הנתמך על ידי Windows וממיר בקלות מקידוד אחד למשנהו. התוכנית פותחת שמות קבצים של יוניקוד ומחפשת תווי יוניקוד.

ישנה תמיכה בעברית אך לא ביישור שורות טקסט עברי מימין לשמאל.

### קבצים גדולים
EmEditor מסוגל לעבוד עם קבצים גדולים מאוד. עבור קבצים גדולים עד 248 ג'יגה-בתים, במקום לפתוח אותם בזיכרון גישה אקראית, EmEditor "שופך אותם" לדיסק הקשיח. עבור קבצים מעל 248 ג'יגה-בתים, הוא משתמש בבקר הקבצים הגדולים שלו כדי לערוך קטעים נפרדים מהקובץ.

### חיפוש והחלפה
ניתן לבצע חיפוש והחלפה על בסיס טקסט פשוט, עם הרחבה של תווי מילוט או על בסיס ביטויים רגולריים. ניתן לבחור בין מנוע הביטויים הרגולריים של ספריית Boost.Regex ובין זה של ספריית Onigmo. ניתן להריץ רשימת החלפות וכן לשמור רשימת החלפות בקובץ ולטעון מקובץ. ניתן לזרז את ההחלפה בקבצים גדולים על ידי כיבוי האפשרות לבצע ביטול של הפעולה. ניתן להגדיר שהתו נקודה יכלול גם ירידות שורה בביטויים רגולריים.

### טבלאות
ניתן להציג בעורך הטקסט בתצוגת טבלה על בסיס תווי בקרה, כגון TSV - ערכים המופרדים על ידי טאב, וכן ניתן להפריד באמצעות מחרוזת לבחירת המשתמש. ניתן לסדר את שורות הקובץ לפי סדר אלפביתי או מגדול לקטן (10 בא לפני 9 בסדר אלפביתי אך לא בסידור מגדול לקטן), ניתן לסדר לפי כמות תווים או מילים ועוד.

### תוספים
EmEditor ניתן להרחבה באמצעות תוספים הכתובים ב- C / . ממשק ה- API של העורך זמין, כך שמשתמשים יכולים לכתוב תוספים משלהם.

התוספים הבאים מותקנים עם EmEditor כברירת מחדל:
* סרגל HTML
* פתח מסמכים
* תוואי
* פרויקטים
* חיפוש
* קטעי קוד
* WebPreview
* WordComplete
* ספירת מילים

### פקודות מאקרו של סקריפטים
התוכנה מאפשרת יצירת סקריפטים באמצעות Windows Script Host. סקריפטים של התוכנה נכתבים ב-JScript או ב- VBScript. בדרך כלל ניתן לתסרט את EmEditor בכל שפת תסריטים התומכת ב-תסרוט פעיל. התוכנית כוללת פקודות מאקרו.

## פרסים ומועמדויות
* EmEditor Professional היה מועמד לפרס אפסילון 2010. בהמשך זכה במקום השני בפרס.
* EmEditor 10.0 זכה בדירוג עורך 5/5 פרות באתר Tucows.
* ב-2008 זכה בפרס Shareware Industry בקטגוריית היישומים הטובים ביותר.
* EmEditor 8.00 זכה בדירוג עורך של 5/5 כוכבים ב-Download.com של CNET ב־18 בנובמבר 2008.

## קישורים חיצוניים
* 

## הערות שוליים

קטגוריה:תוכנות שהושקו ב-1997
קטגוריה:עורכי טקסט
Kiddo

**Kiddo** (בעברית: **ילדון**) הוא המיני-אלבום הראשון של הזמרת-יוצרת והפזמונאית הקנדית ג'סי רייז. המיני-אלבום יצא לאור ב-21 באפריל 2017 על ידי חברות התקליטים ריפבליק רקורדס ו-FMLY.

## רשימת רצועות

## קישורים חיצוניים

## הערות שוליים

קטגוריה:מיני-אלבומי בכורה מ-2017
קטגוריה:מיני-אלבומים באנגלית
קטגוריה:מיני-אלבומי חברת ריפבליק רקורדס
Being Human in Public

**Being Human in Public** (בעברית: **להיות אנושי ברבים**) הוא המיני-אלבום השני של הזמרת-יוצרת והפזמונאית הקנדית ג'סי רייז. המיני-אלבום יצא לאור ב-19 באוקטובר 2018 על ידי חברות התקליטים איילנד רקורדס ו-FMLY.

## רשימת רצועות

## קישורים חיצוניים

## הערות שוליים

קטגוריה:מיני-אלבומים מ-2018
קטגוריה:מיני-אלבומים באנגלית
קטגוריה:מיני-אלבומי חברת איילנד רקורדס
Before Love Came to Kill Us

**Before Love Came to Kill Us** (בעברית: **לפני שאהבה באה להרוג אותנו**) הוא אלבום הבכורה של הזמרת-יוצרת והפזמונאית הקנדית ג'סי רייז. האלבום יצא לאור ב-27 במרץ 2020 על ידי חברות התקליטים איילנד רקורדס ו-FMLY.

## ביקורת
ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2020
קטגוריה:אלבומים באנגלית
קטגוריה:אלבומים שהופקו על ידי אמינם
Piece by Piece Remixed

***Piece by Piece Remixed*** הוא אלבום רמיקס של הזמרת קלי קלרקסון אשר יצא ב-4 במרץ 2016 על ידי RCA רקורדס. האלבום מכיל רמיקיסים שונים לשירים מתוך אלבומה Piece by Piece, למשל לסינגלים מהאלבום. האלבום הגיע למקום הראשון במצעד אלבומי הדאנס והאלקטרוניקה האמריקאי ונהיה לאלבום הראשון שלה שנכנס למצעד זה. אם כי מבחינה מסחרית הוא עדיין לא זכה להצלחה כאשר מכר 2,000 עותקים בשבוע הראשון ליציאתו.

## רקע והוצאה
האלבום יצא לאור כחלק מהניסיון של קלרקסון להתרחק מסגנונות המוזיקה אשר אפיינו אותה במהלך השנים ולנסות דברים חדשים. בעקבות כך עלה הרעיון ליצור אלבום דאנס שיהיה מורכב מרמיקיסים של דאנס ומוזיקת מועדונים אשר תהיה בשימוש גם במועדונים. במהלך התכנית אמריקן איידול הופיעה קלרקסון גם רמיקס לשיר הנושא של האלבום וקיבלה תגובות חיוביות. בעקבות כך היא החליטה להקליט את גרסת הרמיקס באולפן וקראה לזה "גרסת איידול". באותו יום גם RCA הודיעו על יציאת האלבום לכבוד שנה מיום יציאתו בארצות הברית. באלבום ישנו גם שיר בשם "Tightrope" שהגרסה שלו שמופיעה באלבום היא הגרסה בה הופיעה איתה במהלך סיבוב ההופעות שלה לקידום האלבום.

## רשימת השמעה

## קישורים חיצוניים
* 

## הערות שוליים

קטגוריה:אלבומי קלי קלרקסון
קטגוריה:אלבומי רמיקס באנגלית
קטגוריה:אלבומים שהופקו על ידי גרג קורסטין
קטגוריה:אלבומי חברת RCA רקורדס
Long Train Runnin'

**'Long Train Runnin** הוא סינגל, שבוצע על ידי להקת האחים דובי ונכתב על ידי חבר הלהקה טום ג'ונסטון. השיר יצא לאור בשנת 1973.

## רקע
השיר נוגן תחילה בהופעות של הלהקה אך הוקלט רק שלוש שנים לאחר מכן. השיר נכלל באלבום The Captain and Me והגיע למקום השמיני במצעד בילבורד הוט 100.

בשנת 1982 ביצעה להקת Traks חידוש לשיר, ובשנת 1991 חודש השיר על ידי הרכב הפופ בננהרמה. גרסת רמיקס בביצוע הדובי ברדרז יצאה בשנת 1993. היא דורגה במצעדים במספר מדינות. במצעד הסינגלים הבריטי הגיעה הגרסה למקום השביעי, השיר היחיד שלהם שהגיע לעשרת הגדולים במצעד זה.

## קישורים חיצוניים

## הערות שוליים

קטגוריה:שירים באנגלית
קטגוריה:שירים על רכבות
קטגוריה:סינגלים בהוצאת וורנר רקורדס
קטגוריה:סינגלים בהוצאת פולידור רקורדס
ITunes Session (מיני-אלבום של קלי קלרקסון)

***iTunes Session*** הוא מיני-אלבום מסדרת *[[ITunes Session]]* של הזמרת קלי קלרקסון אשר יצא ב-23 בדצמבר 2011 באוסטרליה וב-4 ימים לאחר מכן בארצות הברית ובבריטניה. האלבום הגיע למקום ה-85 בארצות הברית ומכר נכון לספטמבר 2017, למעלה מ-17 אלף עותקים במדינה.

## סינגלים
האלבום מכיל את שיר חג המולד "I'll Be Home for Christmas" אשר יצא ב-2 בדצמבר 2011 והגיע למקום ה-93 בארצות הברית ומכר 24 אלף עותקים בשבוע הראשון ליציאתו. בנוסף הוא גם הגיע למקום ה-16 במצעד שירי החג האמריקאי ולמקום ה-61 במצעד השירים הדיגיטלי האמריקאי.

השיר גם נכלל במהדורה המחודשת של אלבום חג המולד שלה שיצא ב-2013 ולקראת חג המולד של 2012 הוא יצא בשנית לרדיו AC.

## רשימת השמעה

## מיקומי שיא

## היסטוריית יציאות לאור

## קישורים חיצוניים
* 

## הערות שוליים

קטגוריה:מיני-אלבומים מ-2011
קטגוריה:אלבומי קלי קלרקסון
קטגוריה:מיני-אלבומים באנגלית
קטגוריה:iTunes Session
קטגוריה:מיני-אלבומי חברת RCA רקורדס
עבדוללה אוריפוב

**עבדוללה ניגמטוביץ' אוריפוב** (באוזבקית: **Abdulla Nigʻmatovich Oripov**; ברוסית: **Абдулла Нигматович Арипов**; נולד ב-24 במאי 1961) הוא פוליטיקאי אוזבקי המכהן כראש ממשלת אוזבקיסטן מאז 14 בדצמבר 2016.

## ביוגרפיה
אוריפוב נולד בטשקנט, ברית המועצות.

ב-30 במאי 2002, מונה אוריפוב לתפקיד סגן ראש ממשלת אוזבקיסטן, ראש המטה לענייני טכנולוגיות מידע וטלקומוניקציה וכן מנכ"ל סוכנות התקשורת והמידע של אוזבקיסטן. החל מאוקטובר 2009 מונה אוריפוב לתפקיד האחראי על התחום החברתי, מדע, חינוך, בריאות, תרבות ואחראי על קשרים עם שותפי חבר העמים. באוגוסט 2012 עזב את תפקיד סגן ראש הממשלה ומונה שוב לראש המטה לענייני טכנולוגיות מידע וטלקומוניקציה. בספטמבר 2016 חזר אוריפוב לתפקיד סגן ראש הממשלה.

ב-12 בדצמבר 2016, הוא מונה כמועמדה של מפלגת השלטון להקים ממשלה. ב-14 בדצמבר, מונה לראש הממשלה על ידי הפרלמנט. חבר במפלגה הליברלית דמוקרטית .

נשוי ואב לחמש בנות.

## ראו גם

* ראש ממשלת אוזבקיסטן

## קישורים חיצוניים

* 

קטגוריה:ראשי ממשלת אוזבקיסטן
קטגוריה:ילידי 1961
פרדיננד ואן קאסל

[ממוזער|"[ספר (מקצוע)|מספרת קופים", פרדיננד ואן קאסל]]
**פרדיננד ואן קאסל** (בהולנדית: **Ferdinand van Kessel**; 1648 – 1696) היה צייר בארוק פלמי הידוע בציורי נוף, טבע דומם וסדרת ציורי קופים.

## ביוגרפיה
הוא נולד באנטוורפן ליאן ואן קאסל האב, שהיה נכדו של יאן ברויגל האב. אביו החל בשנת 1663 ללמדו ציור. הוא עבר לברדה שם היה המורה של יאקוב קמפו ויירמן ולואי דה מוי, ושם גם נפטר.

## יצירתו
לדברי ויירמן, אביו של פרדיננד היה מוכר מאוד בימיו ושאב השראה מהתמות בציוריו של יאן ברויגל האב שהיה "עוף החול של ציורי נוף הכוללים בעלי חיים וציפורים". אף על פי שפרדיננד מעולם לא הגיע לרמתו של אביו, הוא היה נאמן לשם המשפחה של ואן קסל-ברויגל, ואחרי שיאן ברויגל הבן נפטר, הוא היה הצייר היחיד באנטוורפן שהמשיך את המסורת המשפחתית.
ימין|ממוזער|274x274 פיקסלים|פרדיננד ואן קאסל ופטר קסטייל, אלגוריה של חוש הטעם.
הוא התגלה על ידי מר מולו, נציג המלך הפולני יאן סובייסקי, ששלח כמה עבודות שלו לפולין. כשאלה התקבלו יפה, הוא הזמין את ואן קאסל לבוא לברדה כדי להכין ציורים שיקשטו חדר שלם בארמון וילאנוב.
ממוזער|274x274 פיקסלים|פרדיננד ואן קאסל, מסדרת ארבעת היסודות - אדמה
לאחר מכן עבר ואן קאסל לברדה כדי להשלים עבודה זו, לפי טעמו של מלך פולין. הוא התחיל בציור סצנות של "ארבעת היסודות" על דפי נחושת ברוחב של מטר. ארבעת היסודות הוצגו כל אחד על ידי כרובים, והציור הראשון היה של ילד שיושב על נשר המייצג את "האוויר", מוקף בציפורים. "הארץ" הייתה מיוצגת על ידי ילד שהניח את זרועו על גבי אריה, מוקף בעשבים, פירות ופרחים. "האש" הייתה מיוצגת על ידי נער שמתבונן בכלי מלחמה עם רתמות משובצות זהב וכסף, ולצדו תופים, כאשר קוף קטן מעשן מקטרת ושותה מכוס. "המים" היו מיוצגים על ידי נער שנשען על כלי חרס המסמל את מקור המים האלוהי בשולי נהר מוקף ים, דגים, פנינים, אלמוגים וצדפים בחוף. הציור השלם היה ממוסגר בשולי זהב ומוקף בארבעה עשר או חמישה עשר סמלים של היסודות.

יצירה זו התקבלה בצורה טובה מאוד, עד כי ואן קאסל הוזמן לצייר סדרה נוספת למלך פולין בנושא "ארבע היבשות". ואן קאסל המשיך לצייר עבורו ציורים מביתו בברדה וסירב להזמנה לעבוד בחצר המלכות הפולנית. כששריפה פגעה בציוריו בפולין, הוא הציע במהרה לצבוע מחדש את החלקים שנפגעו מיצירותיו. הוא המשיך לקבל הזמנות מפולין ולציירן כשאת חלק מהעבודה העביר לציירים אחרים באנטוורפן. קשריו אלה עם מלך פולין נמשכו עד מות המלך בשנת 1696. מר מולו סירב לשלם עבור הזמנות שכבר החלו אך לא הושלמו.

ואן קאסל צייר גם ציור תקרה לארמונו של ויליאם השלישי מאורנז' בברדה.

## קישורים חיצוניים

## הערות שוליים

קטגוריה:ציירי תור הזהב של הולנד
קטגוריה:ציירים פלמים
קטגוריה:ילידי 1648
קטגוריה:נפטרים ב-1696
The Smoakstack Sessions

***The Smoakstack Sessions*** הוא אלבום ה-EP הראשון של הזמרת קלי קלרקסון, אשר יצא ב-24 באוקטובר 2011 על ידי RCA רקורדס. הוא יצא לאור במקביל לאלבומה החמישי והיה זמין באופן בלעדי בחנויות האונליין. שם האלבום קרוי על האולפן בו הקליטה את האלבום אשר שמו היה "The Smoakstack Studios". האלבום מכיל מספר שירים מאלבומה החמישי בגרסאות אקוסטיות שלהם, כולל גרסה אקוסטית לשיר "If I Can't Have You" מתוך אלבומה הרביעי וגרסת כיסוי לשיר "I Can't Make You Love Me" של בוני רייט. את האלבום הפיקו ג'ייסון הלברט, די ג'יי פורם ו-Incorporated Elements.

## רשימת רצועות
# "Hello"
# "The War Is Over"
# "You Love Me"
# "The Sun Will Rise"
# "If I Can't Have You"
# "I Can't Make You Love Me"

## קישורים חיצוניים

## הערות שוליים

קטגוריה:מיני-אלבומי בכורה מ-2011
קטגוריה:אלבומי קלי קלרקסון
קטגוריה:מיני-אלבומים באנגלית
קטגוריה:מיני-אלבומי חברת RCA רקורדס
איסידורוס מאלכסנדריה

**איסידורוס מאלכסנדריה**   ביוונית **Ἰσίδωρος ὁ Ἀλεξανδρεύς** ,לערך 450–520 לסה"נ, היה פילוסוף מצרי או יווני ואחד מאחרוני הנאופלאטוניסטים. הוא חי באתונה ובאלכסנדריה לקראת סוף המאה ה-5 לספירה. הוא הפך לראש בית הספר באתונה לאחר מרינוס משכם, שהחליף את פרוקלוס.

## חייו
איסידורוס נולד באלכסנדריה. באתונה הוא למד תחת פרוקלוס ולמד את תורת אריסטו ממרינוס משכם. לדברי דמאסקיוס, "איסידורוס היה מלא יראת כבוד למראה פרוקלוס, מכובד ונפלא לראותו; הוא חשב שהוא רואה בו את פניה ממש של פילוסופיה אמיתית". פרוקלוס מצידו, נהג "להתפעל מהופעתו של איסידורוס, שהייתה אחוזה בידי האלוהי ומלאה בחיים הפילוסופיים שבה". דמאסקיוס מספר גם כי "איסידורוס, מלבד פשטות, אהב במיוחד את האמת, והתחייב לדבר גלויות מעבר למה שהיה נחוץ, ולא הייתה לו שום יומרה בעצמו". הטענה המופיעה בסודא כי איסידורוס היה בעלה של היפאטיה, היא בוודאי שגויה, מאחר שאיסידורוס נולד זמן רב לאחר שהיפאטיה מתה. במקום אחר נזכר כי לאיסידורוס הייתה אישה בשם דומנה, שנפטרה חמישה ימים לאחר לידת בנם, לו העניקו את השם פרוקלוס.

איסידורוס חזר לאלכסנדריה יחד עם סלוסטיוס מאמסה , שם לימד פילוסופיה. הוא הגיע לאתונה לאחר שפרוקלוס נפטר (בשנת 485), והיה בה גם בהמשך, כשמרינוס נכנס לתפקיד ראש (סכולארכס ) בית הספר הנאופלאטוניסטי. מרינוס שכנע אותו להיות יורשו כראש בית הספר, אך הוא עזב את אתונה זמן לא רב לאחר שמרינוס נפטר.
הוא התפטר מתפקידו לטובת הגיאס .

איסידורוס ידוע בעיקר כמורו של דמאסקיוס, שעדותו ב"חיי איסידורוס" מציגה את איסידורוס באור חיובי מאוד כאדם וכהוגה דעות. חיבורו של דמאסקיוס, אשר מוקדש לתאודורה מאמסה, תלמידתם של איסידורוס ודמאסקיוס, נשמר בצורה תמציתית ידי פוטיוס בביבליותקה שלו, ובקטעים בסודא.

## פילוסופיה
ההערכה הכללית אומרת שהוא ככל הנראה היה נלהב לרעיון יותר מאשר הוגה; החלפת טיעונים איתו הייתה משנית להשראה, והוא העדיף את התאוריות של פיתגורס ואפלטון על פני הלוגיקה חסרת המעוף והאתיקה המעשית של הסטואים והאריסטוטלים. נראה שהוא התיר את הרסן להשערות תאוסופיות וייחס חשיבות רבה לחלומות ולחזיונות ערים, עליהם נהג להרחיב בהרצאותיו הפומביות.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פילוסופים רומאים
קטגוריה:סופרים ביזנטים
קטגוריה:אלכסנדריה: אישים
קטגוריה:אישים שחיו במאה ה-5
SweetSexySavage

**SweetSexySavage** (בעברית: **מתוקה-סקסית-פראית**) הוא אלבום הבכורה של הזמרת-יוצרת והפזמונאית האמריקאית קלאני. האלבום יצא לאור ב-27 בינואר 2017 על ידי חברות התקליטים איילנד רקורדס ו-TSNMI.

האלבום הגיע למקום השלישי במצעד הבילבורד 200.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2017
קטגוריה:אלבומי קלאני
קטגוריה:אלבומים באנגלית
קטגוריה:אלבומי חברת אטלנטיק רקורדס
While We Wait

**While We Wait** (בעברית: **בזמן שאנו מחכים**) הוא המיקסטייפ השלישי של הזמרת-יוצרת והפזמונאית האמריקאית קלאני. המיקסטייפ יצא לאור ב-22 בפברואר 2019 על ידי חברות התקליטים איילנד רקורדס ו-TSNMI.

המיקסטייפ הגיע למקום התשיעי במצעד הבילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיקסטייפים מ-2019
קטגוריה:אלבומי קלאני
קטגוריה:מיקסטייפים באנגלית
קטגוריה:אלבומי חברת אטלנטיק רקורדס
ארבעת המוסקטרים (טניס)

[שמאל|ממוזער|[ז'אק בריונון ואנרי קושה יחד במשחק זוגות ב-1930 (למעלה), ז'אן בורוטרה ב-1931 (למטה-משמאל), רנה לקוסט ב-1929 (למטה-מימין).]]
**ארבעת המוסקטרים**, (בצרפתית: **Les Quatre Mousquetaires**) על פי הסרט שלושת המוסקטרים (סרט, 1921) לפי קלאסיקה של אלכסנדר דיומא האב, היו טניסאים צרפתים ששלטו במשחק הטניס במחצית השנייה של שנות העשרים ותחילת שנות השלושים, וזכו ב-20 תארים של גראנד סלאם ו-23 תוארי זוגות של גראנד סלאם.הם גם הובילו את צרפת לשש זכיות ברציפות בגביע דייוויס, בשנים 1927–1932, בעידן בו משחקי הגביע נהנו מיוקרה דומה לגמר גביע העולם של פיפ"א של ימינו. עם הקמתו בשנת 1927, הטורניר, שנקרא לימים אליפות צרפת הפתוחה, נקרא *Coupe des Mousquetaires* (גביע המוסקטרים) לכבוד הרביעייה.

## המוסקטרים
המוסקטרים היו:
* ז'אן בורוטרה (1898–1994) 
* ז'אק בריונון (1895–1978)
* אנרי קושה (1901–1987)
* רנה לקוסט (1904–1996)

בעוד שבריונון התמחה במשחק הזוגות, בורוטרה, קושה ולאקוסט זכו בתארים רבים לבודדים. הם זכו שלוש פעמים באליפות ארצות הברית הפתוחה בטניס, שישה תארים בווימבלדון, ברציפות, משנת 1924 עד 1929, ו-10 תארים ב-11 שנים באליפות צרפת, מ-1922 עד 1932 (עד 1924 כולל הטורניר היה פתוח רק לחברי מועדוני הטניס הצרפתים, לכן לא היה טורניר גדול עד 1925). משנת 1926 עד 1930 דורג "מוסקטר", לקוסט או קושה, במקום הראשון בעולם ובשנת 1926 וב-1927 דורגו כל ארבעת המוסקטרים בעשירייה הראשונה. השחקן היחיד שהצליח לאתגר את הדומיננטיות שלהם היה ביל טילדן האמריקאי (מספר אחד בעולם מ-1920 עד 1926, אז לקוסט ירש את מקומו). המוסקטרים הודחו ממעמדם לאחר הגעתם של אלסוורת' וויינס, פרד פרי וג'ק קרופורד לזירת הטניס הבינלאומית במחצית הראשונה של שנות השלושים.

## מורשת
ההצלחה של ארבעת המוסקטרים בזכייה בגביע דייוויס ב-1927 נגד ארצות הברית הייתה אחראית ישירות להחלטה של פדרציית הטניס הצרפתית לבנות את מגרש הרולאן גארוס. ארבעת הטניסאים היו אייקונים לאומיים בצרפת וכולם האריכו חיים לפחות עד גיל 83, נהנים מתפארתם שנים רבות לאחר פרישתם מטניס. הם הוכנסו בו זמנית להיכל התהילה הבינלאומי בטניס בניופורט, רוד איילנד, בשנת 1976.
[ממוזער| ''המוסקטרים החדשים'' (מלמעלה למטה ומשמאל לימין): [רישאר גאסקה, ז'יל סימון, גאל מונפיס וז'ו-וילפריד צונגה) בתקופה 2008-2009.]]
**המוסקטרים החדשים**, (*Nouveaux Mousquetaires* או *néo-Mousquetaires*) לפי הכינוי הקבוצתי, שקיבלו מ*[[ל'אקיפ]]* ואומץ על ידי העיתונות הצרפתית, מתייחס לטניסאים המצטיינים: ז'ו-וילפריד צונגה, גאל מונפיס, רישאר גאסקה ו-ז'יל סימון. בשנת 2008 התפארה בצרפת בארבעה שחקני טופ-20, הישג שמעולם לא הושג מאז נקבע דירוג מחשבים בשנת 1973. הופעה זו של אותם ארבעת השחקנים בטופ-20 שוחזרה באמצע 2011, בתחילת 2012 ובתחילת 2016.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טניסאים צרפתים
קטגוריה:צרפת: טניס